Oslo 14. februar 2017

**Referat fra ledermøte torsdag 9. februar kl. 09.00 – 11.30**

**Sted: Møterom hos rektor/direktør**

tilstede: Suzanne Bjørneboe, Jon Refsdal Moe, Hege Nyborg, Tore Dingstad, Ellen Aslaksen, Karianne Bjellås Gilje, Merete Lingjærde, Annemarie Bechmann Hansen, Jørn Mortensen (ref)

1. Informasjon om tidligere arbeid med arbeidsplaner

*Jon Ivar Strømmen redegjorde for arbeidet fra våren 2016. Dette arbeidet tydeliggjorde behovet for å avklare flere spørsmål: - vektingsprinsippet, differensiering mellom ulike behov, arbeidsplaner som styringsverktøy vs. planleggingsverktøy, behovet for å se på retningslinjene o.a.*

*Direktør nedsetter en arbeidsgruppe som skal legge frem ulike modeller.*

*Direktør var opptatt av å ha med en dekan til å lede gruppen. Ingen dekaner fant kapasitet og ønsket heller å få forelagt ulike modeller for diskusjon.*

2. Kommunikasjon – oppfølging fra forrige møte

Kommunikasjonssjef Atle Faye redegjorde for 1) bemanningsplan på kommunikasjon, 2) arrangementer, 3) hva seksjonen anser som ikke er løst, 4) informasjonsflyt mellom seksjon og avdelinger, 5) utfordring: studentopptak, 6) godt møte med programansvarlige om avgang 2017.

Møtet dreide så om førstelinjekontakten mellom seksjonen og avdelingene, og forventninger til denne. Avdelingene gå sterkt uttrykk for et behov for:

* ved rekruttering av kommunikasjonsrådgivere må avdelingenes behov tas hensyn til
* det er nødvendig å skape klarhet i hvordan samarbeidet skal være
* det må skapes klarhet i forventninger og oppgaver
* avdelingene trenger utførere
* førstekontakten må tildeles selvstendighet
* det må være et ryddig grensesnitt mellom avdelingene og seksjonen for å unngå misforståelser og frustrasjon hos alle parter
* det er behov for en myndighetsavklaring ifht. den delegerte tiden førstekontakten har med avdelingene
* avdelingene understreket behovet for fag-nær kompetanse

Møtet ble enige om at det skal utvikles en oppgaveliste med utgangspunkt i punktlisten over som søker å rydde i de uklarheter som foreligger. Kommunikasjonssjefen utvikler denne og den diskuteres på nytt ledermøte.

3. Forskningsleder på KHiO – fortsettelse diskusjon

Ledermøtet fortsatte diskusjonen om funksjonen forskningsleder. Dekan Ellen Aslaksen redegjorde for hovedpunktene i notat sendt rektor, prorektor, direktør og dekaner i etterkant av ledermøtet 2. februar.

Fra tidligere er det avklart at funksjonen skal ligge i linje under rektor, og at dette er en prøveordning som skal vare til ut sommeren 2019. (ut rektoratperioden)

Ledermøtet ble ellers enige om følgende:

* For enkelhets skyld omtales funksjonen som ”forskningsleder” selv om tittel kan måtte endres pga juridiske forhold.
* Forskningslederen skal ha professorkompetanse
* Forskningslederen KAN ha personalansvar for stipendiatene
* Forskningslederen har det programmerende ansvar for kurs for stipendiatene
* Forskningslederen har programmerende ansvar for KUF uken
* Forskningslederen skal ha organisert et TEAM omkring egen funksjon. Plassering av teamet var ikke oppe til diskusjon.
* KHiO bør etterstrebe en fireårs stipendiatperiode for å sikre undervisning som del av stipendiatenes utdanning. Det skal arbeides for å endre forskriften

4. Eventuelt

Koordinatorfunksjonen

Det var spørsmål om fremdriften i koordinatorfunksjonen. Funksjonens innhold skal avklares som del av prosjekt 6.2 Stillingsbeskrivelser.

Det er satt av til årsverk til fordeling på avdelingene. Direktør vil gi informasjon til avdelingene om hvordan den midlertidige situasjonen skal løses.